**תקנון תוכנית "אילנות" והתחייבות**

**תשפ"ג**

(המסמך מנוסח בלשון זכר אך מיועד לשני המינים)

1. **תנאי קבלה**
* מועמדים ללימודי התואר הראשון באוניברסיטת בר אילן.
* ציון פסיכומטרי - 740 ומעלה.
* ממוצע משוקלל של ציוני הבגרות - 110 ומעלה.

1. **תוכנית הלימודים**
* הסטודנטים בתוכנית יידרשו ללמוד תוכנית מלאה לתואר ראשון באוניברסיטת בר אילן, במסגרת התוכניות הרגילות בלבד.
* בכל שנת לימודים יש לקחת מכסת קורסים מלאה על פי דרישות המחלקה בה לומד הסטודנט.
* סטודנט שהתקבל לתוכנית חייב לדווח מיידית למרכזת התוכנית בלשכת סגן הרקטור על כל שינוי בלימודיו, כולל שינויים במסלולי לימוד והפסקת לימודים.

1. **מלווה אקדמי**

לכל סטודנט בתוכנית יוצמד מלווה אישי (מהסגל האקדמי במחלקה בה הוא לומד).

1. **מלגת "אילנות"**

 **"מלגה" - מלגה, הנחה, פטור מתשלום וכל הטבה הניתנת במסגרת התוכנית:**

1. פטור משכ"ל לתואר הראשון.

מועמד לתוכנית ישלם במועד את דמי הרישום ואת התשלום הראשון ע"ח שכר הלימוד, כפי שיידרש בשובר הראשון. התשלום הראשון יוחזר לסטודנט שהתקבל לתוכנית לאחר תחילת שנה"ל, במסגרת תשלום המלגה.

1. מלגת קיום של 1,000 ₪ לחודש למשך כל התקופה התקנית של לימודי התואר הראשון (כולל חודשי הקיץ), לרשומים לתוכנית לימודים מלאה.
2. במסגרת התוכנית יהיו הסטודנטים פטורים (בתקופת לימודיהם) מתשלום בגין הפעולות הבאות:
* שינוי מסלול לימודים.
* לימודים של עד שני קורסי קיץ אקדמיים. לימודים של עד שני קורסים כלליים/קורסי העשרה מעבר לדרישות לתואר הראשון (בכפוף לאישור מרכזת התוכנית, מראש ובכתב).
1. כפל מלגות
* מועמד/סטודנט נדרש להודיע למרכזת התוכנית על כל מלגה נוספת לה הוא זכאי או שאליה הגיש מועמדות.
* בכל מקרה של זכאות למלגה נוספת, באוניברסיטה או מחוצה לה, מתן מלגת "אילנות" או המשך הענקתה יידון לגופו.
* לא יוענקו פטור או החזרים של שכ"ל, אשר יוצרים כפילות.
* סטודנטים בתוכנית "אילנות", שילמדו במכון הגבוה לתורה, רשאים לקבל מלגת קיום מהמכון על פי הכללים הנהוגים שם (ללא מלגת שכ"ל של המכון).

1. **תקופת המלגה**
* המלגה ניתנת לתואר ראשון, לתקופה של 3 שנים (מלבד מסלולי לימוד בהם פרק הזמן התקני לסיום התואר ארוך יותר, כמו הנדסה; אופטומטריה; משפטים).
* שינוי מסלול לימודים במהלך הלימודים - כפוף לאישור מראש של הרשויות המוסמכות, בהתאם לכללים החלים באוניברסיטה.
* במקרה של שינוי מסלול לימודים, שמוביל להארכת תקופת הלימודים מעבר לתקופת הלימודים התקנית במסלול הלימודים המקורי, יקבל הסטודנט את המלגה רק בתקופת הלימודים התקנית המקורית (למשל, נרשם הסטודנט בתשפ"ג לתוכנית תלת-שנתית רגילה - המלגה תסתיים בתשפ"ה, גם אם תוכנית הלימודים החדשה תסתיים בתשפ״ו).

1. **חובות התוכנית:**
* ממוצע הציונים הסמסטריאלי לא ייפחת מ-90 בכל תחומי הלימוד. הממוצע האמור ייבדק בכל סוף סמסטר.
* הגשת דו"חות תקופתיים סמסטריאליים, במתכונת שתיקבע על ידי האוניברסיטה, חתומים על ידי הסטודנט, המלווה האקדמי וראש המחלקה. על הדוחות לכלול גיליון ציונים.
* סמינר אילנות: סטודנט בתוכנית חייב להשתתף בסמינר בהיקף של 2 ש"ש במהלך שני הסמסטרים של שנת הלימודים הראשונה לתואר. במקרים חריגים, ניתן יהיה להשלים את הסמינר בשנת הלימודים השנייה.

 **יש לשריין במערכת השעות את יום ראשון בין השעות: 18:00-16:00.**

 **ההשתתפות בסמינר היא חובה.**

במקרה של היעדרות מסיבות של מילואים, מחלה וכיו"ב, על הסטודנט למסור אישורים מתאימים למרכזת התוכנית מיד עם שובו ללימודים.

* השתתפות וייצוג האוניברסיטה ביריד לימודים אחד (אוניברסיטה או מחוץ לה) במהלך התואר, בהתאם להנחיות שיינתנו מהאוניברסיטה בנושא .
1. **הוקרה לתורמים**

המלגה ממומנת מכספי תרומות ולכן סטודנטים המשתתפים בתוכנית נדרשים לגלות היענות ולשתף פעולה עם האוניברסיטה בכל פעילות המיועדת להביע הערכה או הכרת תודה לתורם/ים. מבלי לגרוע מכלליות האמור, האוניברסיטה תהיה רשאית לפרסם את שמותיהם ותמונותיהם של סטודנטים בתוכנית, והם ישלחו לתורם/ים קורות חיים, תמונות, מכתבי תודה וברכה, דו"חות על הישגיהם בלימודים וכל חומר הקשור ללימודיהם ולהתקדמותם, בעברית או באנגלית, על פי הצורך ואך ורק בהתאם להנחיות האוניברסיטה. לא יתקיים מעבר לכך כל קשר בין סטודנט לבין תורם, אלא בהסכמת האוניברסיטה.

1. **אישור כניסת רכב**

סטודנט בתוכנית "אילנות", בעל רישיון נהיגה ורכב הרשום על שמו, רשאי לקבל אישור כניסה לקמפוס, בכפוף להוראות של מחלקת הביטחון.

1. **מגורים**

לסטודנטים המשתתפים בתוכנית תינתן עדיפות בקבלת מגורים במעונות, בכפוף לשאר הקריטריונים והתנאים החלים באוניברסיטה. פרטים נוספים באתר: <https://www2.biu.ac.il/Dean/rosh.shtml>

1. **הפסקת ההשתתפות בתוכנית "אילנות" וביטול ההטבות**

עמידה בתנאי הקבלה לתוכנית ובכל החובות הכרוכות בתוכנית הינה תנאי להשתתפות בתוכנית ולזכאות למלגה ולכל הזכויות האחרות. ועדת ההיגוי של התוכנית תהיה רשאית להפסיק את השתתפותו של הסטודנט בתוכנית ולבטל את זכאותו למלגה ולזכויות האחרות גם בעיצומה של שנת לימודים, אם לא ימלא את כל התנאים הנדרשים, ובכלל זה בכל אחד מהמקרים הבאים:

1. הפסקת לימודים ביוזמת הסטודנט או גורם מוסמך באוניברסיטה - הסטודנט הפסיק את לימודיו באוניברסיטה לפני סיומם, או שלימודיו באוניברסיטה הופסקו על פי החלטתו של גורם מוסמך לכך בהתאם לתקנוני האוניברסיטה, לרבות תקנון המשמעת.
2. הפרת חובות התוכנית או התקדמות בלתי משביעת רצון - הסטודנט אינו מגלה התקדמות משביעת רצון בלימודים או אינו עומד ברף הציונים, בדרישות הנוכחות או בלוח הזמנים כנדרש על פי תנאי התוכנית, על פי דיווח הגורם האקדמי המוסמך.
3. אי דיווח שוטף - הסטודנט לא דיווח למרכזת התוכנית או לוועדת ההיגוי המלווה, באופן שוטף, כנדרש.
4. נתונים לא נכונים - ההצהרות שמסר הסטודנט, בבקשתו להתקבל לאוניברסיטה או לתוכנית או לקבלת מלגה או נתון שמסר במהלך בדיקת מועמדותו או דו"ח על התקדמותו בלימודים, אינם נכונים.
5. הוקרה לתורמים וייצוג האוניברסיטה - הסטודנט לא שיתף פעולה בכל הקשור למתן הוקרה לתורם המלגה או השתתפות ביריד לימודים, כנדרש.
6. ועדת משמעת - הסטודנט הורשע בעבירת משמעת על ידי ועדת המשמעת.

1. **החזר כספים במקרה של הפסקת ההשתתפות בתוכנית**

הופסקה המלגה או בוטלה זכאותו של הסטודנט למלגה, יחזיר הסטודנט לאוניברסיטה, בתוך 30 יום מעת שיידרש לכך, את מלוא הסכומים שקיבל ע"ח המלגה - לרבות פטור משכ"ל ומתשלומים אחרים - כשהם צמודים למדד.

הסטודנט יהיה רשאי לפנות בתוך התקופה הנ"ל לוועדת ההיגוי של התוכנית כדי להסביר את הנסיבות שהביאו להפסקת המלגה או לביטולה. אם תמצא ועדת ההיגוי של התוכנית שמדובר בנסיבות בלתי צפויות, שאינן בשליטתו של הסטודנט או בנסיבות אישיות או אחרות שמצדיקות התחשבות מיוחדת - תוכל הוועדה לפטור אותו מהחזרת הסכומים האמורים או חלקם או לדחות את מועד התשלום או לפרוס לתשלומים או לתת כל הוראה אחרת בעניין זה, כפי שתראה לנכון.

בברכת הצלחה רבה,

צוות התוכנית

לפרטים נוספים, טלפון: 03-5317808

אתר: [תוכנית אילנות](https://www.biu.ac.il/about-biu/management-and-faculty/university-administration/ilanot-program-outstanding-undergraduates)

 דוא"ל: ilanot.vir@biu.ac.il

תקנון תוכנית אילנות תשפ"ב

**התחייבות מועמד לתוכנית "אילנות" תשפ"ג**

|  |  |  |  |  |  |
| --- | --- | --- | --- | --- | --- |
| **שם פרטי:** | \_\_\_\_\_\_\_\_\_\_\_\_ | **שם משפחה:** | \_\_\_\_\_\_\_\_\_\_\_\_\_ | **ת"ז:** | \_\_\_\_\_\_\_\_\_\_\_\_\_\_\_ |
| **טלפון סלולרי:** | \_\_\_\_\_\_\_\_\_\_\_\_ | **דוא"ל** | \_\_\_\_\_\_\_\_\_\_\_\_\_ |  |  |

**המחלקות בהן אני רוצה ללמוד בשנה"ל תשפ"ג**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* אני מאשר/ת בזאת כי קראתי את ההנחיות ואני מתחייב/ת לפעול על פיהן.
* ידוע לי כי בסמינר תוכנית "אילנות" הנוכחות היא חובה וכל היעדרות צריכה להיות מנומקת עם תיעוד מתאים (מחלה, מילואים וכד').
* אני מתחייב/ת ליידע את הנהלת תוכנית "אילנות" במקרה ולימודי ממומנים באופן חלקי או מלא על ידי גורם נוסף.

מבלי לגרוע מכלליות האמור, מוכרות לי ההוראות המחייבות בדבר נסיבות המביאות להפסקת הזכאות למלגה ולחובה להחזיר את הסכומים שאקבל בגינה, כולל פטור משכ"ל, וכן מוכרות לי הוראות תקנון הלימודים באוניברסיטה.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| חתימה | תאריך |

 תקנון תוכנית אילנות תשפ"ב